1864, ΒΙΡΤΖΙΝΙΑ ΤΡΙΤΟΣ ΧΡΟΝΟΣ ΕΜΦΥΛΙΟΥ ΠΟΛΕΜΟΥ
Ορίστε.
Φοβάσαι;
Όχι...
Ναι.
Κι εγώ.
Μπορείς να κινηθείς;
Θα προσπαθήσω, αν έχω κάπου να πάω.
Το σχολείο Φάρνσγουορθ βρίσκεται στην άλλη πλευρά του δάσους.
Η Σχολή της δεσποινίδας Μάρθας Φάρνσγουορθ για Μικρές Κυρίες.
Έχει καθόλου άντρες εκεί;
Μόνο τέσσερις μαθήτριες, μία δασκάλα κι η δίδα Φάρνσγουορθ.
Οι σκλάβοι έφυγαν.
Μάλλον δεν θα είσαι ευπρόσδεκτος, καθόσον Βόρειος, αλλά...
Θα είσαι καλύτερα απ' ό,τι εδώ.
Αυτό είναι αλήθεια.
Θα δεχτώ την πρόσκλησή σου. Με βοηθάς;
Μια στιγμή, εντάξει; Να πάρω μια ανάσα.
Μάλιστα, κύριε.
Έλα κοντά.
Είστε πολύ πιο βαρύς από τον αδερφό μου.
Πού είναι τώρα;
Σκοτώθηκε στο Τενεσί.
Δεν το έκανε κάποιος από τους δικούς μας.
Δεν ήμουν ποτέ στο Τενεσί.
Πώς σε λένε;
Αμέλια Ντάμπνεϊ.
Εμένα με λένε ΜακΜπέρνι.
Δεκανέα Τζον ΜακΜπέρνι.
Χαίρομαι που σας γνωρίζω, δεκανέα.
Πού είπαμε ότι πηγαίνουμε;
Στη Σχολή της δεσποινίδας Φάρνσγουορθ για Μικρές Κυρίες.
Που έχει μόνο πέντε μαθήτριες;
Τα άλλα κορίτσια γύρισαν σπίτι τους,
αλλά η δεσποινίς Μάρθα την κράτησε ανοικτή.
Βασικά, επειδή δεν έχουμε πού να πάμε.
Εγώ είμαι από την Τζόρτζια,
αλλά η μητέρα μου θεώρησε καλύτερο
να μείνω για λίγο καιρό εδώ στη Βιρτζίνια,
γιατί με τον δικό σας στρατηγό Σέρμαν τόσο κοντά στην Ατλάντα...
Το έσκασες;
Ήμουν με το 66ο Σύνταγμα της Νέας Υόρκης.
Μας χτύπησαν...
έπεσα και...
όλα χάθηκαν από μπροστά μου.
Θέλεις να γυρίσεις; Μπορώ να σε οδηγήσω.
Όχι τώρα.
Ίσως αργότερα, όταν πάψει να αιμορραγεί το πόδι μου.
ΣΧΟΛΗ ΦΑΡΝΣΓΟΥΟΡΘ
Και τώρα το ρήμα "είμαι".
Δεσποινίς Έμιλι.
-"Είμαι χαρούμενη". -Πολύ καλά.
Δεσποινίς Μάρθα!
Μαρί, έλα μαζί μου.
Βοήθεια!
Δεσποινίς Μάρθα!
-Έιμι! -Βοηθήστε με!
Τι συνέβη;
Είσαι καλά;
Πώς ήρθε αυτός εδώ;
Ήταν ολομόναχος στο δάσος. Δεν μπορούσα να τον αφήσω να πεθάνει.
Ξέρεις ότι δεν πρέπει να απομακρύνεσαι τόσο!
Είναι νεκρός;
Όχι.
Όχι ακόμα.
Γρήγορα, να τον πάμε στη βεράντα.
Σηκώστε τον. Εντουίνα, πιάσε τον έναν ώμο.
-Μάλιστα, δεσποινίς Μάρθα. -Κορίτσια!
Να τον πάμε στη βεράντα. Γρήγορα!
Γρήγορα!
Πρέπει να βοηθήσουμε όλες. Πιάστε τα πόδια του.
Ένα, δύο... Σηκώστε.
Ίσως είναι επικίνδυνος.
Σηκώστε τον.
66ο Σύνταγμα Νέας Υόρκης, κυρία μου.
Ευγνώμων που είμαι αιχμάλωτός σας.
Ένας πραγματικός Βόρειος!
Ξέρετε ότι βιάζουν όποια Νότια βρίσκουν μπροστά τους.
Σταμάτα τις ανοησίες, Τζέιν!
Είναι αλήθεια.
Δεν θα καταλαβαίνατε από το πρόσωπο ότι είναι Βόρειος, έτσι;
Έιμι, τρέχα μέσα,
φέρε το μπλε μαντήλι και δέσε το στην πύλη.
Για να ξέρει η περίπολος ότι κρατάμε αιχμάλωτο έναν Βόρειο.
Γιατί δεν μας ειδοποίησες;
Πρέπει να τους είδες να έρχονται.
Συγγνώμη. Ξέχασα ότι ήταν σειρά μου να προσέχω.
Αυτό δεν το ξεχνάς.
Την επόμενη φορά θα μπουν Βόρειοι κλεφτοκοτάδες.
Έτσι χάσαμε τις περισσότερες κότες μας.
Εντάξει...
Και τώρα,
Μαρί, πήγαινε εκεί.
Φώναξε, αν δεις στρατιώτες.
Πρέπει να πλύνουμε το τραύμα.
Ναι.
Και θα πρέπει να το ράψουμε.
Έιμι, δεν σου είπα
φέρε το μπλε μαντήλι και δέσε το για την περίπολο;
Έχει χάσει τόσο αίμα που θα πεθάνει αν τον πάρουν τώρα.
Δεν έχουμε χρέος ως χριστιανοί;
Ναι. Ναι, έχεις δίκιο.
Έτσι πρέπει.
Δεν θα τα καταφέρει.
Θα περιμένουμε να γίνει καλύτερα
πριν τον πάρουν. Βάλτε τον μέσα.
Εμπρός.
Βάλε νερό να βράσει, Έμιλι.
Και θα χρειαστούμε ύφασμα.
Οτιδήποτε μας περισσεύει.
Αλίσια, Τζέιν,
βρείτε το ύφασμα και φέρτε το στο δωμάτιο της μουσικής.
-Με ακούσατε; -Μάλιστα, κυρία.
Δεσποινίς Εντουίνα.
Κλείστε την πόρτα, κορίτσια.
-Χρειάζομαι ψαλίδι. -Μάλιστα, δεσποινίς Μάρθα.
Ορίστε.
-Φέρε μου ύφασμα. Θέλω κι άλλο. -Μάλιστα, δεσποινίς Μάρθα.
Με τόσο μέταλλο, πεταλώνεις και άλογο.
Νομίζω ότι έβγαλα το περισσότερο.
Τώρα θα χρειαστώ μια βελόνα.
Βρες μου βελόνα και κλωστή.
-Κάντε πίσω. -Πάψε.
-Ακούς τι λένε; -Όχι.
Εντουίνα, φέρε μου λίγο νερό.
Θα τον καθαρίσω.
Μάλιστα, δεσποινίς Μάρθα.
Καλά το κατάλαβα.
Θα πεθάνει;
Όχι σήμερα, δεν νομίζω.
Τι θα γίνει;
Θα τον παραδώσουμε στην περίπολο, φυσικά.
Στο μεταξύ, δεν θέλω να τριγυρίζετε εδώ.
Ούτε να μπαινοβγαίνετε σε αυτό το δωμάτιο. Το ακούσατε;
Το όνομά του, αν αναρωτιέστε, είναι δεκανέας Τζον ΜακΜπέρνι.
Δεν θα μείνει τόσο καιρό εδώ
ώστε το όνομά του να σημαίνει κάτι για εμάς.
Είχαμε πολλή αναστάτωση σήμερα, γι' αυτό τέλος τα μαθήματα.
Έχουμε πολλά κεντήματα να κάνουμε.
Ωραία!
-Στο δωμάτιο κεντήματος. -Πάμε, κορίτσια.
Δεν θα μείνω εδώ πολύ καιρό ακόμα, Έιμι.
Προσεκτικά, οι βελονιές σου σε μία ευθεία.
Τζέιν, και για σένα ισχύει ό,τι και για όλες εμάς,
δεν θα φύγεις επειδή δεν έχεις πού να πας.
Και βέβαια έχω.
Ο πατέρας μου είναι με τον στρατηγό Λι και αν του το ζητούσα,
οι στρατιώτες θα με πήγαιναν αμέσως σε αυτόν.
Μακάρι να ξέραμε πού βρίσκονται.
Ωραία και ίσια.
Η μητέρα μού έγραψε από το Τσάρλεστον για τη φρικτή πολιορκία.
Λέει ότι μάλλον εδώ τρώω καλύτερα απ' ό,τι στο σπίτι.
Όντως.
Δεν έπρεπε να είχες φέρει τον Γιάνκη εδώ.
Συμφωνώ.
Μάλλον είναι κατάσκοπος και θα φέρει τους Βόρειους εδώ νύχτα
να ρημάξουν τον κήπο μας.
Αμφιβάλλω, δεσποινίς Τζέιν.
Δεσποινίς Εντουίνα, εσείς δεν τον φοβάστε;
Όχι.
Και δείχνει κακή διαγωγή να τον αποκαλούμε έτσι.
Έχει όνομα,
δεκανέας Τζον ΜακΜπέρνι.
Τζον...
-Για να δούμε. -Το κάνω σωστά;
Ναι, αλλά μπορείς να κάνεις πιο πυκνές τις βελονιές.
Εντάξει.
Είναι ο στρατός μας, δεσποινίς Μάρθα. Περνάνε από εδώ.
Να βγούμε να τους χαιρετήσουμε;
Όχι. Δεν θέλω να σας δουν, κορίτσια.
-Νομίζω ότι έχουν αιχμαλώτους. -Πηγαίνετε επάνω! Τώρα!
-Τι θα γίνει; -Δεν βλέπω.
Τι νέα έχουμε;
Πηγαίνουμε τους Γιάνκηδες να πεθάνουν στη φυλακή.
Καλησπέρα, λοχαγέ.
Καλησπέρα, κυρία μου.
Λέτε η δεσποινίς Μάρθα να τους πει γι' αυτόν;
Είστε ολομόναχη εδώ, κυρία;
Μείναμε λίγες κοπέλες.
Λοιπόν...
Του το λέει;
Δεν μπορώ να καταλάβω.
Να προσέχετε, κυρία.
Πολλοί Γιάνκηδες αποκόπηκαν από τις μονάδες τους.
Ορισμένοι περιφέρονται στα δάση απεγνωσμένοι.
Αναρωτιέμαι μήπως σας περισσεύουν μερικές σφαίρες.
Τι τις θέλετε;
Έχω το περίστροφο του πατέρα μου.
Θα αισθανόμουν πιο ασφαλής, αν μπορούσα να το χρησιμοποιήσω.
Να δω αν μου περισσεύουν μερικές.
-Σας ευχαριστώ. -Ορίστε. Παρακαλώ.
Κάτι της δίνει.
Να προσέχετε.
Εντάξει, προχωράμε.
Φεύγουν.
Δεν τους το είπε!
Τι κάνεις εκεί;
Τα λέμε αργότερα.
Είχαμε απλώς μια ιδιωτική συνομιλία.
Άφησέ τον να ξεκουραστεί.
Δεν είναι κάποιο από τα πληγωμένα πουλιά ή έντομά σου.
Προσευχόμαστε για όλους αυτούς που χάσαμε.
Και να μας προφυλάξεις από κάθε κακό τη νύχτα.
Αμήν.
Θα ήθελε κάποια να ζητήσει κάτι ιδιαίτερο;
Προσεύχομαι ο Κύριος να κάνει καλά τον πληγωμένο στρατιώτη.
Προσευχόμαστε να βρει την υγεία του και να μπορέσει να φύγει σύντομα.
Πιστεύετε ότι θα ζήσει;
Δεν ξέρω. Ελπίζω να μην τον ακούσουμε μέσα στη νύχτα.
Θα έρθει να σε πάρει. Το ξέρεις.
-Μαρί, σταμάτα... -Στα δωμάτιά σας ήσυχα, κορίτσια.
Καλημέρα.
Πρωί δεν είναι;
Περίπου έξι η ώρα.
Το κατάλαβα από το κελάηδημα των κορυδαλλών.
Σας αρέσουν τα πουλιά;
Τα αγαπώ.
Αγαπώ καθετί άγριο.
Άγριο και ελεύθερο.
Νομίζω ότι είναι κοκκινολαίμηδες.
Να σας δείξω τις φωλιές που έχω μαζέψει;
Θα μου άρεσε πολύ.
Καλύτερα να πηγαίνω.
Η δεσποινίς Μάρθα έρχεται να σας αλλάξει επιδέσμους.
Εντάξει. Ευχαριστώ, γλυκιά μου.
Μου αρέσουν τα μπιζέλια.
Γίνεσαι αρκετά καλή σ' αυτό.
Μπορώ να έχω ένα μπιζέλι;
Ναι.
Μου έπεσε.
Μπορώ να έχω άλλο ένα;
Καλημέρα.
Πώς πάει ο Γιάνκης;
Μια χαρά, καλύτερα.
Δις Εντουίνα, πόσο καιρό θα μείνει στο δωμάτιο μουσικής;
Μέχρι να είναι πολύ καλύτερα.
Και πώς θα εξασκηθώ στο βιολί
με έναν επικίνδυνο εχθρό στο ίδιο δωμάτιο;
Δεσποινίς Τζέιν. Σε παρακαλώ.
Καλημέρα, κορίτσια.
Καλημέρα, δεσποινίς Μάρθα.
Έιμι, βρήκες καθόλου μανιτάρια
όση ώρα περισυνέλεγες στρατιώτες;
Μάζεψα, αλλά δεν είμαι σίγουρη αν είναι καλά.
Θα τα δούμε αργότερα, εντάξει;
Μάλιστα, κυρία.
Φαίνεται ότι η παρουσία του στρατιώτη εδώ σας έχει επηρεάσει.
Πήγαινε στα καθήκοντά σου, έχεις δουλειά και μελέτη.
Δεν θα μελετήσουμε μουσική εδώ σήμερα;
Όχι. Πήγαινε στη βιβλιοθήκη.
Καλημέρα, δεκανέα.
Καλημέρα, κυρία.
Νομίζω ότι διαταράσσω την ησυχία σας.
Ναι. Πράγματι.
Δεν μασάτε τα λόγια σας, κυρία.
Μιλάτε με ευθύτητα, μου αρέσει αυτό.
Όντως, σας αρέσει;
Πιστεύετε ότι έχει σημασία για μένα αν σας αρέσει ή όχι;
Είμαι βέβαιος ότι δεν έχει καμία σημασία για εσάς, κυρία.
-Δεν ζητώ την αποδοχή σας. -Όχι;
-Τι ζητάτε, τότε; -Τίποτα.
Μου έχετε ήδη προσφέρει αρκετά. Το εκτιμώ βαθύτατα.
Δεν φοβάστε ότι θα σας καταδώσω στους στρατιώτες μας;
Όχι, δεν νομίζω να το κάνετε.
Δεν λέω ότι δεν θα το κάνετε, αλλά...
πιστεύω ότι μπορεί να μου συμβούν πολύ χειρότερα πράγματα.
Η προοπτική της φυλακής είναι προτιμότερη από του θανάτου.
Και θα ήμουν νεκρός, αν δε με είχατε βοηθήσει.
Όχι απαραίτητα.
Σας πονά το πόδι σας;
Λίγο.
Λένε ότι η απουσία πόνου είναι πιο ύποπτη.
Πράγματι.
Υπάρχει μπράντι, αν θέλετε.
Αυτό θα το απολάμβανα.
Δεν προσφέρεται για την απόλαυσή σας, αλλά για ανακούφιση.
-Μάλιστα, κυρία. -Οφείλω να σας υπενθυμίσω, δεκανέα,
ότι δεν είστε καλεσμένος.
Είστε ένας άκρως ανεπιθύμητος επισκέπτης
και δεν σκοπεύουμε να σας ψυχαγωγήσουμε.
Δεν θα ανέμενα κάτι τέτοιο, κυρία.
Αν και θα διαπιστώσετε ότι ψυχαγωγούμαι εύκολα.
Τι συμβαίνει, δεσποινίς;
Απλώς αναρωτιόμουν αν μπορώ να βοηθήσω σε κάτι.
Όχι. Δεν υπάρχει κάτι που μπορείς να κάνεις.
Έχεις αρκετή μελέτη και άλλες δουλειές για να ασχοληθείς.
Απλώς σκέφτηκα να βοηθήσω.
Δεν θα χρειαστεί.
Και, δεσποινίς Αλίσια, πες στις άλλες
ότι απαγορεύεται η είσοδος εδώ.
Μάλιστα, κυρία.
Μπορείτε να με εμπιστεύεστε, κυρία.
Δεν σας γνωρίζω.
Πιστεύω ότι αν με ξέρατε...
θα με εμπιστευόσασταν.
Δεν θα μείνετε τόσο καιρό για να συμβεί αυτό.
Κυρία μου;
Ορίστε, δεκανέα;
Μήπως έχετε λίγο σαπούνι και ένα ξυράφι;
Θα δω τι μπορώ να βρω.
Σας ευχαριστώ, κυρία μου.
Μη μαρτυρήσετε ποτέ Ανείπωτη αγάπη
Διότι η ευγενική
Προσοχή στα "ε" σας.
Πολύ καλά, δεσποινίς Τζέιν.
Κοντεύουμε να τελειώσουμε;
Σχεδόν. Αυτή είναι η τελευταία σειρά.
Αλίσια!
Ήθελα να σας το φέρω χθες βράδυ
γιατί φοβόμουν ότι θα έχετε πεθάνει ως το πρωί,
αλλά μετά σκέφτηκα ότι αφού ήσασταν αναίσθητος
δεν γινόταν έτσι κι αλλιώς να το διαβάσετε.
Απόλυτα λογικό.
Είστε καθολικός;
Έχω βαπτιστεί.
Αυτό, λοιπόν, είναι ένα βιβλίο προσευχών για εσάς.
Σε ευχαριστώ.
Σκέφτηκα ότι θα θέλατε να εξομολογηθείτε πριν πεθάνετε.
Πιστεύω ότι θα μείνω για λίγο ακόμα καιρό μαζί σας.
Μα τι απέγιναν οι τρόποι μου; Με λένε Τζον Πάτρικ ΜακΜπέρνι.
Χαίρω πολύ, κύριε.
Επίσης, κυρία μου.
Μισό λεπτό, δεσποινίς.
Πού πηγαίνεις με τα σκουλαρίκια μου;
Δεσποινίς Εντουίνα, μην είστε τόσο δύστροπη.
Όλοι θα ντυθούν καλά σήμερα.
Όχι, όμως, με τα κοσμήματά μου.
Θα σας τα επιστρέψω.
Και πόσο όμορφη είστε σήμερα,
αφού κι εσείς έχετε ντυθεί καλά.
Δεν έχω ντυθεί καλά.
Έχω να δω αυτή την όμορφη καρφίτσα από τα περασμένα Χριστούγεννα.
Γύρνα στη δουλειά σου.
Μισό λεπτό...
Μη φεύγετε.
Θέλατε να με δείτε για κάτι;
Ευχαριστώ.
Είναι σαν να σκάβατε λάκκο.
Αυτό έκανα.
Στο πεδίο της μάχης, με τις σφαίρες να σφυρίζουν από πάνω.
Η πρώτη μου σκέψη ήταν να θαφτώ στο χώμα.
Κι αφού δεν μπορέσατε, το σκάσατε;
Ναι.
Μα τον Θεό, αυτό έκανα.
Διόλου γενναίο εκ μέρους σας να φύγετε.
Ίσως όχι, αλλά ήταν έξυπνο.
Νομίζω.
Επειδή είστε ζωντανός;
Και τώρα σας γνώρισα.
Δεν με ξέρετε καν.
Ξέρω το όνομά σας...
δεσποινίς Εντουίνα Μόροου.
Και τι άλλο σας έχουν πει για μένα;
Τίποτα εκτός από το όνομά σας.
Είναι πολύ όμορφο όνομα.
Ελπίζω τα κορίτσια να μη σας είπαν ιστορίες.
Γιατί σας ενδιαφέρει τι λένε για εσάς;
Δεν με ενδιαφέρει. Δεν θέλω να σχηματίσετε λάθος εντύπωση.
Άρα σας ενδιαφέρει τι σκέφτομαι για εσάς.
Είστε ξένος εδώ.
Αυτό μόνο.
Δεν θέλω να βγάλετε λάθος συμπεράσματα.
Τότε, ίσως θα μπορούσατε να διορθώσετε τα πράγματα
και να μου μιλήσετε για εσάς.
Από πού κατάγεστε, δεσποινίς Εντουίνα Μόροου;
Το πατρικό του πατέρα μου είναι στο Ρίτσμοντ.
Έφυγα από τη Σαβάνα όταν ήμουν μικρή.
Ζήσαμε σε πολλά μέρη, λόγω των επιχειρήσεων του πατέρα μου.
Και περιμένετε τον αγαπημένο σας να επιστρέψει
όταν τελειώσει ο πόλεμος;
Δεν έχω κανέναν στον στρατό.
Και πώς καταλήξατε εδώ;
Γιατί σας ενδιαφέρει τόσο το άτομό μου;
Υποθέτω, απλώς, ότι οι δυο μας είμαστε λίγο εκτός τόπου εδώ.
Πάω στοίχημα ότι είστε ανεξάρτητη,
και τα άλλα κορίτσια δεν ξέρουν πώς να σας πλησιάσουν.
Και εκτός αυτού, είναι και η εμφάνισή σας.
Δεν έχει σημασία για μένα.
Έχει, όμως, σίγουρα για τους άλλους.
Συγγνώμη που το λέω, κι ελπίζω να μη σας πειράζει, όμως...
σε όλα τα ταξίδια μου, δεν έχω συναντήσει τόσο λεπτή ομορφιά.
Πείτε μου κάτι.
Δεσποινίς Μόροου...
Μη φοβάστε.
Αν μπορούσατε να έχετε οτιδήποτε,
τι θα ευχόσασταν;
Αν γινόταν να έχετε οτιδήποτε στον κόσμο, τι θα ήταν;
Οτιδήποτε;
Ναι. Οτιδήποτε.
Να με πάρουν μακριά από εδώ.
Καλημέρα, δεκανέα ΜακΜπέρνι.
Τζον.
Στο δέντρο του το μαυροπούλι
Στη λυγερή ιτιά
Το άκουσα να κελαηδά
Να κελαηδά δυνατά
Ω, γλυκιά κόρη, χρυσομαλλούσα Άουρα Λι
Έφερες μαζί τον ήλιο Και χελιδόνια στην αυλή
Ελάτε κοντά μου, όλοι όσοι μοχθείτε και κουβαλάτε φορτίο βαρύ,
κι Εγώ θα σας προσφέρω ανάπαυση.
Πάρτε τον ζυγό μου και διδαχθείτε από εμένα,
γιατί είμαι ταπεινός και πράος
και η γαλήνη θα έρθει στις ψυχές σας.
Γιατί ο ζυγός μου είναι εύκολος...
Μπορώ να χρησιμοποιήσω το μπάνιο;
Δεν γίνεται να περιμένεις;
Εντάξει.
Γιατί ο ζυγός μου είναι εύκολος
και το φορτίο μου ελαφρύ.
Καληνύχτα, δεκανέα.
Ο Θεός να ευλογεί τον στρατό μας και να γυρίσουν ασφαλείς οι νέοι μας.
Ναι.
Ένα, δύο τρία, τέσσερα,
πέντε, έξι, επτά, οκτώ...
Ένα, δύο τρία, τέσσερα,
πέντε, έξι, επτά, οκτώ...
Είσαι έτοιμη;
Εντάξει.
Ωραία.
Μην το κάνεις αυτό!
Ορίστε, Χένρι.
Εντάξει.
Έλα εδώ.
Ο δεκανέας ΜακΜπέρνι μού έδωσε ένα από τα κουμπιά του.
Δεσποινίς Έιμι.
Ευλόγησε εμάς,
κι ευλόγησε τα δώρα Σου
που μας προσφέρεις με αμέριστη στοργή
μέσω του Ιησού Χριστού και Κυρίου μας.
Αμήν.
Θα ήθελα όλες να σκεφτούμε
σχετικά με την απρόσμενη παρουσία του δεκανέα ΜακΜπέρνι στο σπίτι...
μέχρι, φυσικά, να επουλωθεί το τραύμα στο πόδι του.
Και να συζητήσουμε πώς θα δείξουμε έμπρακτα συμπόνια
και τι άλλο μπορεί να μας διδάξει η παρουσία του.
Τι σκέφτεται καθεμία σας για αυτό;
Δεσποινίς Αλίσια,
θα μας πεις τι πιστεύεις ότι μπορούμε να διδαχθούμε;
Ίσως η παρουσία του μας υπενθυμίσει
ότι υπάρχουν και άλλα πράγματα στον κόσμο εκτός από τα μαθήματα.
Για μια κυρία της ηλικίας σου, μόνο αυτά θα έπρεπε να υπάρχουν.
Αν αποκτήσουμε παιδεία όταν είμαστε νέες,
μπορούμε να προσδοκούμε μια γαλήνια κι ευτυχισμένη ζωή
όταν βρεθούμε αντιμέτωπες με τις καθημερινές δυσκολίες.
Η παρουσία αυτού του μισητού εχθρού
θα μας θυμίζει πάντα ότι ο πόλεμος συνεχίζεται
και τις θυσίες και τις προσευχές που πρέπει να προσφέρουμε.
Ας μου επιτραπεί να πω ότι κάθε πνοή φρέσκου αέρα από τον έξω κόσμο
νομίζω ότι είναι ευπρόσδεκτη από όλες μας.
Άκουσα ότι είναι μισθοφόρος,
άρα ίσως δεν είναι πραγματικά εχθρός.
Τι σημαίνει μισθοφόρος;
Σημαίνει ότι πληρώνεται από τον στρατό για να πολεμά,
δεν πολεμά για τα ιδανικά τους.
Αυτό δεν το ξέρουμε.
Του αρέσει να μελετά τη φύση, κι έτσι περιμένω να μάθω πολλά.
Φαίνεται ευαίσθητο άτομο.
Αλήθεια;
Βρήκα ότι έχει κατανόηση.
Πραγματικά;
Μοιράσου μαζί μας περισσότερα συμπεράσματα, Εντουίνα.
Ως πιστοί Χριστιανοί,
θα προσευχηθούμε με τον δεκανέα μετά το δείπνο,
πριν πάμε στα δωμάτιά μας.
Μάλιστα, δεσποινίς Μάρθα.
Πάμε;
Δεκανέα.
Θα θέλατε να κάνουμε μαζί τη βραδινή προσευχή;
Μάλιστα, κυρία.
Πριν, όμως, ας ακούσουμε λίγη μουσική, αν δεν σας ενοχλεί.
Καμία ενόχληση. Θα ήθελα πολύ να ακούσω λίγη μουσική.
Δεσποινίς Τζέιν;
Μάλιστα, κυρία.
Δεσποινίς Τζέιν, παίζετε υπέροχα.
Έτσι δεν είναι;
Πραγματικά.
Τα χρόνια περνάνε ανυποψίαστα, Λορένα
Το χιόνι σκεπάζει και πάλι το γρασίδι
Ο ήλιος έχει χαμηλώσει στον ουρανό, Λορένα
Κι εκεί που βρίσκονταν λουλούδια Τώρα αστράφτει η παγωνιά
Όμως, η καρδιά μου χτυπά με την ίδια θέρμη
Ωσάν τις μέρες του καλοκαιριού
Ο ήλιος ποτέ δεν βυθίζεται χαμηλά
Στον καθάριο της αγάπης ουρανό
Μήπως είναι Γιάνκηδες;
Μάλλον όχι. Μπορεί να είναι κάποιοι δικοί μας.
Εντουίνα, περίμενε εδώ με τα κορίτσια.
Αν είναι στρατιώτες του εχθρού, θα χτυπήσω στην πόρτα τρεις φορές.
Θα πάμε στο δάσος, ελάτε εκεί.
Κι ο δεκανέας;
Δεν είναι σε θέση να φύγει. Θα μείνει εδώ.
Σιωπή. Όλες σας.
Μπορώ να βοηθήσω, κύριοι;
-Μάλλον είναι δικοί μας. -Το ελπίζω.
Δεσποινίς Εντουίνα, τι θα κάνουμε;
Μην ανησυχείτε, κορίτσια.
Από εδώ.
Πού είναι;
Λέτε να ήρθαν για τον δεκανέα;
Μπορεί.
Γιατί δεν τον παραδίνουμε;
Έρχονται; Φοβάμαι πολύ.
Όλα εντάξει.
Είναι δύο δικοί μας.
Τους έδωσα κάτι να φάνε. Είναι στην κουζίνα.
Γιατί ήρθαν;
Για να προσφέρουν βοήθεια. Ο στρατός ετοιμάζεται να φύγει.
Δεν τους έχω πει ακόμα για τον δεκανέα.
Μπορεί, όμως, να τους ζητήσω να τον πάρουν μαζί τους.
Δεν μπορεί να ανεβεί σε άλογο με πληγωμένο το πόδι του.
Θα τους πω ότι είναι τραυματίας.
Να έρθουν αργότερα.
Όμως, αυτό θα έπαιρνε εβδομάδες. Μπορεί και μήνες.
Μάλλον θα επιμείνουν να τον πάρουν τώρα,
και ποιος ξέρει τι θα απογίνει.
Μπορεί να τον πυροβολήσουν και να τον αφήσουν να πεθάνει.
Μπορώ να του επιτρέψω να μείνει μέχρι να γίνει καλά,
και μετά να τον αφήσουμε να φύγει μόνος του.
Ναι.
Δεν μπορούμε να αγνοήσουμε τη χριστιανική φιλανθρωπία.
Μιλάτε για αυτόν σαν να μη βρίσκεται στο δωμάτιο.
Και είναι αμφίβολο αν θα πρέπει να τον θεωρούμε εχθρό.
Σας παρακαλώ, δεσποινίς Μάρθα!
Θα επιτρέψω στον δεκανέα να μείνει μέχρι να γίνει καλά.
Αν, όμως, έχετε αντίρρηση,
θα μιλήσω στους στρατιώτες τώρα κι ας αποφασίσουν εκείνοι.
Καμιά σας;
Δεσποινίς Τζέιν;
Τότε, λοιπόν,
θα μείνει.
Η απόφαση πάρθηκε.
Τώρα στα κρεβάτια σας. Όλες.
Εμπρός, κορίτσια. Πάμε.
Να χαιρετήσουμε τους στρατιώτες;
Όχι.
Δεν θέλω να τους βάλω σε πειρασμό.
-Ελάτε, κορίτσια. -Δεσποινίς Εντουίνα.
Αρκετά επεισοδιακή νύχτα.
Οφείλω να ομολογήσω
πως όταν με είδαν
είπαν ότι δεν υπάρχει τίποτα πιο τρομακτικό
από μια πανικόβλητη με όπλο.
Όταν επιστρέψω, θα θέλατε να πιούμε ένα μπράντι, δεκανέα;
Πολύ ευχαρίστως, κυρία.
Πόσο νομίζεις ότι θα μείνει;
Η δεσποινίς Μάρθα φαίνεται ότι αρχίζει να τον συμπαθεί,
και πιστεύω ότι του αρέσει εδώ.
Κι εσύ πώς το ξέρεις;
Του έχω μιλήσει προσωπικά.
Νομίζεις ότι επειδή τον βρήκες έχετε μια ιδιαίτερη σχέση;
Απλώς ζηλεύεις.
Πρέπει να είναι κουραστικό για εσάς.
Δεν μπορώ να πω ότι δεν μοχθώ.
Θαυμάζω τη δύναμή σας.
Ξέρω ότι πρέπει να είστε πάντα δυνατή για τα κορίτσια.
Είναι τυχερές που έχουν μια γυναίκα σαν εσάς να τις φροντίζει.
Απλώς προσπαθώ να τους προσφέρω όσα χρειάζονται για να επιβιώσουν.
Είναι πολύ διαφορετικός ο κόσμος στον οποίο θα βγουν,
και δεν νομίζω ότι το συνειδητοποιούν.
Δεν μπορούν να γνωρίζουν πώς είναι.
Μερικές φορές νιώθω τόση εξάντληση
που προσεύχομαι να τελειώσουν όλα γρήγορα.
Βρίσκω εντελώς παράλογο να υποφέρουν τόσο πολύ όλοι.
Η λογική δεν έχει καμία σχέση.
Είχατε δεσμό πριν τον πόλεμο;
Είχα.
Λυπάμαι.
Όλοι έχουμε υποστεί μεγάλες απώλειες.
Ήμουν δειλός που έφυγα,
αλλά κανείς δεν ξέρει τι σημαίνει μάχη, αν δεν τη δει.
Πρέπει να είναι συγκλονιστικό.
Είχα μόλις φτάσει με το καράβι από το Δουβλίνο.
Δεν είχα τίποτα.
Πήρα 300 δολάρια για να πάω στη θέση κάποιου άλλου.
Κατάλαβα.
Όλοι έχουμε κάνει πράγματα ανάρμοστα με τον χαρακτήρα μας.
Θα φροντίσουμε να επιστρέψετε σπίτι.
Σας ευχαριστώ για τη συντροφιά, δεκανέα.
Και τώρα, με συγχωρείτε. Θα επιμείνω να ξεκουραστείτε.
Καληνύχτα, κυρία. Καλό σας βράδυ.
Καληνύχτα, δεκανέα.
Τα καταφέρατε!
Δεσποινίς Μάρθα!
Ελάτε να δείτε!
Τι συμβαίνει;
Προσοχή. Μη βάζετε βάρος στο χτυπημένο πόδι.
Μάλιστα, κυρία.
Εγώ δεν θα το ζόριζα περισσότερο,
αλλά αν θέλετε να το ρισκάρετε...
Δεκανέα, σας παρακαλώ.
Σταθείτε πρώτα όρθιος.
Με βοηθάς να βγω, δις Έιμι;
Ναι, φυσικά.
Καλημέρα, δεκανέα.
Κυρίες μου.
Έχεις αγγαρεία στον κήπο.
Σωστά.
Αλλά βοηθάω τον δεκανέα, όπως βλέπετε.
Σίγουρα μπορούμε να σε βοηθήσουμε.
Όχι, αρκετά.
Εγώ αποφασίζω ποιος κάνει τι.
Πηγαίνετε, κορίτσια.
Μάλιστα, κυρία.
Αυτό μου θυμίζει την πρώτη φορά που συναντηθήκαμε.
Τα τριαντάφυλλά σας χρειάζονται κλάδεμα
και η περίφραξη είναι σε άθλια κατάσταση.
Όλος ο κήπος θέλει περιποίηση. Θα τον φροντίσω αύριο.
Δεν θα κάνετε τίποτα τέτοιο.
Έχετε δουλέψει ως κηπουρός, δεκανέα ΜακΜπέρνι;
Ναι, κάτι λίγα.
Αν έχετε τέτοιο χάρισμα στην κηπουρική,
θα βοηθήσετε όταν έχετε αναρρώσει καλύτερα.
Θα είναι ευχαρίστησή μου, κυρία.
Έλα. Έχεις δουλειά να κάνεις, δεσποινίς Έιμι.
Ορίστε λίγο νερό, αν θέλετε.
Θα το ήθελα πολύ. Ευχαριστώ, κορίτσι μου.
Η δεσποινίς Μάρθα είπε να γυρίσω στα μαθήματά μου,
αλλά της είπα για όλα αυτά που θέλετε να κάνω για εσάς.
Ναι, όπως το να προσέχω μη χαλάσω τις φωλιές των πουλιών.
Αυτό, και να μου κάνεις παρέα.
Και άκου, μην το πεις στις άλλες,
αλλά σε θεωρώ την καλύτερή μου φίλη εδώ.
-Αλήθεια; -Φυσικά.
Χωρίς εσένα, ακόμα θα ήμουν κάτω από το δέντρο.
Σε ευχαριστώ, δεσποσύνη μου.
Καλό θα ήταν να μη μιλάς για εμάς στον δεκανέα.
Για ποιο λόγο να μιλούσα για εσάς;
Δεκανέα.
Αναρωτιόμουν πώς είναι το πόδι σας.
Έχω σουβλιές πού και πού.
Αναμενόμενο.
Θυμάστε ότι ήμουν αντίθετη στο να το πατήσετε τόσο σύντομα.
Ναι, κυρία.
Παρ' όλα αυτά, εκτιμώ την επιθυμία σας να παραμείνετε δραστήριος.
Μπορώ να το δω;
Ναι.
Λοιπόν...
τα ράμματα είναι εντάξει.
Η πληγή επουλώνεται καλά.
Πότε πιστεύετε ότι θα έχω αναρρώσει;
Κάποιος θα έλεγε ότι έχετε ήδη αναρρώσει.
Οι στρατιωτικοί γιατροί θα σας έκριναν ικανό προς υπηρεσία.
Άρα θα θέλατε να φύγω;
Δεν είπα αυτό.
Φυσικά, όχι.
Είστε πολύ ευγενική για να το θέσετε τόσο ωμά.
Είμαι όσο ωμή χρειάζεται, δεκανέα ΜακΜπέρνι.
Επ' ευκαιρία, νομίζω ότι το πόδι σας είναι αρκετά καλά
για να φύγετε μέχρι την Κυριακή.
Αυτό είναι σε μερικές μέρες.
Ναι, είναι.
Και πού θα πάω;
Φοβάμαι ότι αυτό αφορά μόνο εσάς, δεκανέα.
Νομίζω, όμως, ότι θα βρείτε φάλαγγες στρατού σας
στον κεντρικό δρόμο προς Ρίτσμοντ.
Ο κήπος σας χρειάζεται συνεχή φροντίδα.
Εννοώ, χρειάζεστε μόνιμο κηπουρό.
Ίσως,
αλλά σε τέτοιους χαλεπούς καιρούς, θα τα βολέψουμε και χωρίς αυτόν.
Κρίμα που δεν παρέμεινα κατάκοιτος.
Πότε;
Δεν ξέρω ακριβώς, αλλά του είπε να φύγει.
Ας κάνουμε την παραμονή του τόσο ευχάριστη γι' αυτόν
που να μη θέλει να φύγει.
Να προτείνουμε στη δεσποινίδα Μάρθα να φάει μαζί μας απόψε ο δεκανέας.
Ναι, πρέπει να νιώθει μοναξιά τρώγοντας μόνος στο δωμάτιό του.
Θα του δείξουμε τι σημαίνει αληθινή νότια φιλοξενία.
Δεσποινίς Εντουίνα Μόροου.
Μου έλειψε να είμαι δίπλα σας.
Αλήθεια;
Ναι.
Δεν έχετε ιδέα πόσο όμορφη είστε.
Η δεσποινίς Φάρνσγουορθ μού είπε ότι είναι καιρός να φύγω.
Δεν θέλω να φύγετε.
Ούτε εγώ θέλω να φύγω.
Σ' αγαπώ, Εντουίνα.
Σε παρακαλώ, μην το λες, αν δεν το εννοείς.
Το εννοώ.
Το ήξερα από την πρώτη στιγμή που μιλήσαμε.
Φοβόμουν να πω κάτι, γιατί ίσως να μη μ' άφηνες να σε ξαναπλησιάσω.
Σου το λέω τώρα, μόνο και μόνο γιατί ο χρόνος τελειώνει.
Μπορεί να είναι η τελευταία ευκαιρία που έχω.
Το ξέρω ότι δεν είμαι αρκετά καλός για σένα, Εντουίνα.
Δεν είναι αλήθεια αυτό.
Είναι.
Απλά, σου λείπει η αυτοπεποίθηση να το αντιληφθείς.
Βαρέθηκα αυτόν τον πόλεμο.
Θέλω να δω τη Δύση.
Αν φτάσεις στο Ρίτσμοντ, ο πατέρας μου μπορεί να σε βοηθήσει.
Έλα μαζί μου.
Δεκανέα;
Η δεσποινίς Μάρθα σάς προσκαλεί να δειπνήσετε μαζί μας.
Ακούσατε;
Η δις Μάρθα κάλεσε τον δεκανέα να δειπνήσει μαζί μας απόψε.
Τα κατάφερες;
Σχεδόν.
Δεσποινίς Αλίσια, πολλή κρέμα.
Ελάτε τώρα, σταματήστε.
Συμπεριφερθείτε κόσμια.
Αυτό το φόρεμα είναι πολύ ωραίο, δεσποινίς Εντουίνα.
Σας ευχαριστώ.
Θα βλέπαμε κι άλλους όμορφους ώμους,
αν μας επιτρεπόταν να βάλουμε κάτι ανάλογο.
Δεν θα έλεγα ότι αρμόζει σε μια σχολή θηλέων,
αλλά η δεσποινίς Εντουίνα έχει μάθει στην κοσμοπολίτικη κοινωνία
που βλέπει τα πράγματα διαφορετικά.
Θα πρότεινα να αλλάξουμε θέμα
και η δεσποινίς Εντουίνα να βάλει το σάλι της.
Ναι.
Έτσι θα αποφύγουμε περαιτέρω σχετικές συζητήσεις.
Είναι ό,τι καλύτερο έχω φάει εδώ και πολύ καιρό.
Σας ευχαριστώ, κυρία.
Η δεσποινίς Αλίσια έφτιαξε την πίτα.
Ελπίζω να σας αρέσει η μηλόπιτα.
Λατρεύω τη μηλόπιτα. Είναι η αγαπημένη μου.
Είναι η συνταγή μου, Αλίσια;
Ναι.
Εγώ μάζεψα τα μήλα.
Είναι πολύ νόστιμα.
Και εμένα είναι η αγαπημένη μου.
Αλήθεια;
Ήμασταν τυχερές που είχαμε αρκετό νερό για τον κήπο μας.
Βέβαια, κυρία.
Θέλετε να ακούσουμε λίγη μουσική;
Πολύ όμορφο τραγούδι, Τζέιν.
Δεν είναι;
Πάντα το έβρισκα πολύ ρομαντικό.
Πολύ.
Δεσποινίς, θα μου χαρίσετε αυτόν τον χορό;
Γύρνα.
Περίμενε.
Δεσποινίς Μόροου.
Δεν είχα την ευκαιρία να σου πω
πόσο γοητευτική είσαι απόψε.
Ευχαριστώ.
Μπορώ να έρθω να σε δω το βράδυ;
Θα θέλατε ένα χωνευτικό, δεκανέα;
Ναι, κυρία.
Τι όμορφη βραδιά.
Πράγματι.
-Η μουσική είναι υπέροχη. -Ναι, είναι.
Ο πατέρας μου είχε ένα φοβερό κελάρι στα νιάτα του.
Στο σπίτι γίνονταν συγκεντρώσεις. Ο κόσμος ερχόταν από κάθε άκρη.
Θα πρέπει να ήταν υπέροχα, κυρία.
Ναι. Ναι, ήταν.
Οι άμαξες σταματούσαν στη σειρά...
Πανέμορφα φορέματα, άνδρες ντυμένοι επίσημα.
Κομψά δείπνα και χοροί.
Μια πρόποση για εσάς, δεσποινίς Μάρθα.
Είστε η πιο γενναία γυναίκα που έχω γνωρίσει.
Όχι.
Όχι. Γενναιότητα είναι απλώς...
Να κάνεις ό,τι απαιτούν οι περιστάσεις.
-Πείτε μου, δεκανέα... -Ορίστε, κυρία.
Λέτε ο πόλεμος να τελειώσει σύντομα;
Πολύ σύντομα.
Πιο σύντομα από όσο εσείς οι Νότιοι νομίζετε.
Το ξέρω.
Και χρειάζεστε λίγη βοήθεια εδώ.
Τη βοήθεια ενός άνδρα.
Πολύ ωραία, δεσποινίς Τζέιν.
Κορίτσια...
Ας μαζευτούμε για τη βραδινή προσευχή.
Φιλεύσπλαχνε Κύριε,
ζητάμε την προστασία Σου για το σχολείο μας,
και τα γενναία στρατεύματά μας.
Και να φροντίζει τον φίλο μας, δεκανέα ΜακΜπέρνι,
όταν μας αφήσει;
Ναι.
Ναι, δεσποινίς Έιμι.
Η παρουσία του δεκανέα εδώ μας δίδαξε κάτι πολύ σημαντικό,
ότι ο εχθρός, ως άτομο, δεν είναι αυτό που πιστεύαμε.
Ας σκύψουμε το κεφάλι κι ας στοχαστούμε νοερά.
Καληνύχτα, δεσποινίς Εντουίνα.
Καληνύχτα, δεκανέα.
Καληνύχτα, κυρία.
Σε παρακαλώ! Σταμάτα!
Δεν κάνω κάτι!
Ησυχία, κορίτσια!
Χρειάζεστε ξεκούραση.
Πράγματι.
Καληνύχτα, κυρία. Σας ευχαριστώ για τη φιλοξενία.
Καληνύχτα, δεκανέα.
Κοιμήσου.
Τζον...
Εντουίνα.
Εντουίνα...
Αγάπη μου...
Περίμενε.
Εντουίνα, άκουσε, σε παρακαλώ...
-Όχι! -Αγαπημένη Εντουίνα...
-Σε παρακαλώ. -Όχι!
Είναι νεκρός;
Φέρτε μου σχοινί! Να σταματήσουμε την αιμορραγία.
Γρήγορα!
-Τι συνέβη; -Έχω σοκαριστεί.
Δεν μπορούσα να βγω από το δωμάτιο.
Ήταν φοβερός ο τρόπος που εισέβαλε μέσα.
Και μετά ήρθε η Εντουίνα και άρχισε να τον χτυπά.
Πρέπει να τον πάμε στο τραπέζι.
Με ακούσατε. Γρήγορα.
-Δεν έκανα τίποτα. -Σηκώστε τον!
Βοηθήστε με! Βοηθήστε να τον μετακινήσουμε!
Ήσυχα.
Τι θα κάνουμε;
Σιωπή. Πηγαίνετε στα δωμάτιά σας.
Πηγαίνετε! Θέλω να φύγετε τώρα.
Πηγαίνετε!
Πρέπει να το κόψουμε.
Τι;
Το πόδι έσπασε άσχημα. Δεν μπορώ να το φτιάξω, δεν είμαι χειρουργός.
Όχι!
Χάνει πολύ αίμα.
-Σε παρακαλώ... -Το πόδι θα έχει σαπίσει μέχρι το πρωί.
Τι θέλεις να κάνω; Θέλεις να πεθάνει;
Όχι!
Εντουίνα, κοίταξέ με!
Χρειάζομαι ύφασμα. Χρειάζομαι χλωροφόρμιο.
Πήγαινε στην αποθήκη. Φέρε το πριόνι! Τώρα!
Βιάσου.
Βιάσου!
Γρήγορα! Χάνει αίμα!
Εντουίνα,
φέρε μου το βιβλίο ανατομίας.
Η ψυχή μου περιμένει, και στον λόγο Του έχω ελπίδα.
Η ψυχή μου προσμένει τον Κύριο
περισσότερο από ό,τι οι φρουροί προσμένουν το πρωινό.
Ιησού Χριστέ!
Τι μου κάνατε;
Χριστέ μου!
Ήθελα να σου μιλήσω εδώ και μέρες.
Δεν ξέρεις πόσο λυπάμαι!
Λυπάσαι; Θα μπορούσες να την έχεις σταματήσει!
-Όχι... -Γιατί την άφησες;
Δεν μπορούσα.
Να τη!
Ο χασάπης!
Σου σώσαμε τη ζωή.
Δεν είχαμε επιλογή.
Αυτό ή ήθελες να με τιμωρήσεις που δεν μπήκα στο δωμάτιό σου;
Ήταν ατύχημα, σου έσωσε τη ζωή.
Είσαι χειρότερη από εκείνη!
Μαζί το σχεδιάσατε; Τώρα είμαι στο έλεός σας!
Τζον, σε παρακαλώ...
Φύγε από κοντά μου!
Δώστε μου κάτι για τον πόνο!
Θα σου φέρουμε ένα μπουκάλι.
Δεν μου είπατε ότι εδώ είναι άσυλο ψυχασθενών γυναικών.
Δεσποινίς Μάρθα, τι θα κάνουμε;
Η Μαρί είπε ότι είδε στρατεύματα των Βορείων να πλησιάζουν.
Αν τον αφήσουμε να φύγει,
θα τους πει για τον κήπο και την αγελάδα μας.
Θα τους φέρει εδώ.
Ακριβώς.
Εκδικητικές σκύλες!
Πώς είσαι;
Προσπάθησα να διασκεδάσω τις υποψίες της δεσποινίδας Μάρθας για εμάς.
Ανησυχούσα τόσο για εσένα.
-Σύντομα θα είσαι δυνατός... -Σκάσε.
Να σου φέρω κάτι;
Φέρε μου το κλειδί.
Θα το καταλάβει, αν λείψει.
Ξέρεις ότι θα βρω τον μπελά μου.
Απλώς φέρ' το.
Μπορεί να υπάρχει δεύτερο στο συρτάρι με τα κοσμήματά της.
Φέρε μου το κλειδί.
Εντάξει.
Θα το κάνω.
Ποιος είναι;
Η Τζέιν.
Τζέιν...
Άνοιξε λίγο την πόρτα, μπορείς;
Σε παρακαλώ.
Τζέιν, πού πηγαίνεις;
Πηγαίνω στον κήπο, δεκανέα.
Παίξε ένα τραγούδι για μένα, εντάξει;
Θα το κάνεις για μένα, Τζέιν; Θα παίξεις ένα όμορφο τραγούδι;
-Όμορφο σαν εσένα... -Σε παρακαλώ.
Δεν είμαι κακός άνθρωπος, Τζέιν.
Θα μπορούσες να πεις
μια καλή κουβέντα για εμένα στη δεσποινίδα Μάρθα και στις άλλες;
Για να ξαναγίνουν τα πράγματα όπως ήταν πριν...
Θα της πεις να με αφήσει να μείνω;
Αυτό κάνει.
Όχι, εννοώ...
Να μου πει πως είμαι ευπρόσδεκτος.
Να μου μιλάει και να επιτρέψει σε όλες σας να μου μιλάτε.
Θα δεις αν μπορεί να το κάνει αυτό;
Μάλιστα, κύριε.
Σε ευχαριστώ, Τζέιν.
Μακάρι απλώς να έφευγε.
Θα περιμένουμε να περάσει ο στρατός των Βορείων, αναμένεται σύντομα.
Ελπίζω οι άνδρες μας να τους αποκρούσουν.
Δεσποινίς Μάρθα, φοβάμαι.
Το ξέρω, γλυκιά μου.
Είπε ότι θα με σκότωνε, αν έκανα τον παραμικρό θόρυβο.
Πάψε, επιτέλους.
Παρακαλώ. Ας φανούμε δυνατές.
Δεν της έκανε κακό.
Δεν έπαθε κάτι, σωστά;
Είχε πρόθεση να της κάνει κακό.
-Δεν είμαστε σίγουρες... -Μη μου αντιμιλάς, δεσποινίς.
Δεν νομίζω ότι ήθελε να μας κάνει κακό.
Ίσως όχι, αλλά δεν είμαστε σίγουρες.
-Εντάξει... -Κάντε πίσω.
Τι μαθαίνουν οι αξιαγάπητες Νότιες κυρίες, σήμερα;
Την τέχνη του ευνουχισμού;
Γιατί δεν φεύγεις;
Θα σου μαζέψουμε τα πράγματά σου να φύγεις.
Ώστε τώρα μπορώ να φύγω, έτσι;
Απλώς χωρίς το πόδι μου!
Τελειώσατε να με ντύνετε;
Θα φύγω όποτε θέλω εγώ.
Όλα θα αλλάξουν εδώ, από τώρα και στο εξής!
Να σας πω εγώ πώς θα γίνει.
Έχετε ιδέα γιατί με έσπρωξε από τις σκάλες η Εντουίνα;
Και για ποιο λόγο η δεσποινίς Μάρθα μού έκοψε το πόδι;
Επειδή δεν μπήκα στο δωμάτιό της! Ούτε στης Εντουίνα!
Όχι. Δεν τους άρεσε αυτό!
-Αρκετά. -Εγώ θα πω πότε είναι αρκετά!
Σας παρακαλώ, μη φωνάζετε, δεκανέα ΜακΜπέρνι.
Θα τρομάξετε τον Χένρι.
-Έιμι... -Μείνετε μακριά μου!
Δεσποινίς Μάρθα, τι θα κάνουμε;
Όλα θα πάνε καλά.
Θα πάνε καλά.
Βρες το μπλε μαντήλι.
Να πας στην μπροστινή πύλη.
Κάνε ότι μαζεύεις καρύδια,
δέσε το μαντήλι στην πόρτα και γύρνα αμέσως πίσω.
Μπορείς να το κάνεις;
Ναι, δεσποινίς Μάρθα.
Ωραία. Βιάσου.
Τι κάνεις εκεί, δεσποινίς Έιμι;
Πηγαίνετε μέσα και μείνετε εκεί.
Βοήθεια!
Άσε με ήσυχη!
Τι είπε η δεσποινίς Μάρθα;
-Φύγε μακριά μου! -Γιατί στέλνεις μηνύματα;
-Δεσποινίς Μάρθα! -Έιμι!
Ωραία σκέψη, να στέλνεις ένα παιδί να κάνει τα θελήματά σου.
Δεκανέα ΜακΜπέρνι, σε παρακαλώ.
Εντάξει.
Έλα μέσα μαζί μας.
Έχουμε άλλο ένα μπουκάλι μπέρμπον στο κελάρι.
Προχωράτε.
Μπείτε μέσα και καθίστε.
Καθίστε.
Καθίστε, όλες σας!
Έιμι, νόμιζα ότι ήμασταν φίλοι.
Ποτέ δεν ήθελα να βλάψω καμιά σας.
Κοιτάξτε με, δείτε τι μου κάνατε.
Θα προτιμούσα να είμαι νεκρός παρά σακάτης, να σέρνομαι.
Γιατί δεν με σκοτώσατε όταν είχατε την ευκαιρία;
Βλέπω τον τρόπο που με κοιτάτε, την αηδία και τον οίκτο σας.
Δεν είμαι καν άντρας πια!
Δέχτηκα τη στοργή σας, σας εμπιστεύτηκα,
κι εσείς με χρησιμοποιήσατε και με πετσοκόψατε!
Αρκετά με την κακία σας.
Έχω έξι σφαίρες σε αυτό το όπλο
κι όποια τολμήσει κάτι,
ορκίζομαι στον Θεό ότι θα το βρει από μένα!
Με ακούτε;
Η επόμενη σφαίρα είναι για μία από εσάς.
Εντουίνα.
Εντουίνα, όχι.
Τι κάνεις; Όχι.
Άφησε με!
Τι θέλεις;
Γιατί την αφήνεις μόνη μαζί του;
Αλίσια, σε παρακαλώ, άσε με να σκεφτώ.
Το ήξερα ότι ήταν λάθος όταν τον έφερες εδώ, Έιμι.
Μην την κατηγορείς, το έκανε από καλοσύνη.
Προσπαθώ να σκεφτώ. Πρέπει να τον ξεφορτωθούμε.
Δεν είμαστε ασφαλείς όσο βρίσκεται στο σπίτι.
Δεν γίνεται να τον πάμε πίσω στο δάσος;
Όχι, θα ήταν μεγάλο ρίσκο.
Αν τον κρεμούσαμε;
Δεν θα καταφύγουμε σε κτηνωδίες.
Δεν μπορούμε να μείνει εδώ.
Το ξέρω, γι' αυτό σκέφτομαι.
Προσπαθώ να σκεφτώ ένα σχέδιο.
Μπορώ να του πω ότι δεν είναι πια ευπρόσδεκτος...
Δεν θα κάνεις τίποτα τέτοιο.
Νομίζεις θα σ' ακούσει;
Κορίτσια, παρακαλώ!
Θα πάτε να καλέσετε βοήθεια;
Δεν γίνεται. Δεν μπορώ να σας αφήσω μόνες μαζί του.
Του άρεσαν πολύ τα μανιτάρια.
Στον δεκανέα άρεσαν πολύ τα μανιτάρια που του σερβίραμε.
Κι αν η Έιμι μάζευε ένα είδος
ειδικά για εκείνον;
Θα μπορούσες να το κάνεις, Έιμι;
Θα μπορούσες να βρεις τέτοια μανιτάρια;
Θα πρέπει να το κάνεις ήσυχα.
Θα πρέπει να βγεις γρήγορα από το σπίτι.
Ναι;
Ναι, δεσποινίς Μάρθα.
Δεν πρέπει να σε δει.
Αυτό θα κάνουμε. Θα παραθέσουμε ένα ωραίο δείπνο.
Θα τον καλέσουμε για τον αποχαιρετισμό.
Θα ετοιμάσουμε καπνιστό χοιρινό, θα ψήσουμε μπισκότα,
και μετά θα σοτάρουμε τα μανιτάρια με βούτυρο και κρασί.
Επίτρεψέ μου.
-Ευχαριστώ. -Παρακαλώ.
-Καλησπέρα, κυρία. -Καλησπέρα.
Κυρίες μου.
Δεκανέα ΜακΜπέρνι,
θα θέλαμε να ξέρεις ότι δεν κρατάμε κακία
και ετοιμάσαμε αυτό το γεύμα
προς τιμήν του επικείμενου ταξιδιού σου.
Σας ευχαριστώ που συγχωρήσατε το ξέσπασμά μου.
Ούτε να το σκέφτεσαι.
Θα ήθελα να σας ευχαριστήσω και για όλο αυτό.
Μοιάζει με το ωραιότερο γεύμα που έχω δει ποτέ.
Καλή όρεξη.
Ναι.
Περιμένετε...
Πρέπει να προσευχηθούμε.
Κύριε, ευλόγησε την τροφή μας
και επίτρεψέ μας να είμαστε ευγνώμονες για το έλεός Σου.
Αμήν.
Θα μου βάλεις ένα ποτήρι κρασί, παρακαλώ, Μαρί;
Ευχαριστώ.
-Ευχαριστώ. -Παρακαλώ.
Η δεσποινίς Έιμι μάζεψε τα μανιτάρια σήμερα.
Θα θέλατε λίγα, δεκανέα;
Οπωσδήποτε. Μου αρέσουν.
Ευχαριστώ, δεσποινίς Μαρί.
Δεσποινίς Μόροου;
Δεσποινίς Εντουίνα.
Δεν σας αρέσουν τα μανιτάρια.
Σωστά, δεν μου αρέσουν.
Εντάξει, τότε.
Ευχαριστώ.
Θεέ μου.
Δεσποινίς Έιμι, τα μάζεψες μόνη σου;
Υπέροχα.
Δεν θα μείνω για πολύ εδώ.
Όμως, όσο είμαι εδώ,
θα ήθελα να επανορθώσω για...
Ξέρετε, όλα τα ατυχή συμβάντα.
Δεσποινίς Αλίσια,
πες μας, πώς προχωρά το κέντημά σου;
Βγαίνει πολύ ωραίο.
Τα τριαντάφυλλα φαίνονται τέλεια.
Και το ροδί μπουμπουκάκι, ήταν πάντα από τα αγαπημένα μου.
Τζον;
Δεν μπορώ να ανασάνω...
Τζον;
Τι συμβαίνει;
Τι...
Τι τρέχει;
Δεσποινίς Έιμι.
Κρατάτε τις βελονιές σας σε μια ευθεία, όπως σας έχω δείξει.
Εντουίνα.
Μάλιστα, δεσποινίς Μάρθα.
Όχι τόσο σφικτά, δεσποινίς Έιμι.